Det skriver Fagbladet 3F. De 19 sømænd, der kommer fra Rusland, Ukraine og Filippinerne, har været strandet på tankskibet Hartzi ud for Skagens kyst på grund af en strid om penge mellem deres tidligere rederi og nogle kreditorer, som rederiet skylder penge. Men nu har et norsk selskab overtaget ansvaret for skibet, og sømændene kan endelig forlade skibet. Søfolkene er nu sikret både løn og hjemrejse, og de første søfolk kan altså tage en flyver hjem allerede torsdag. - Et af de filippinske søfolk skal nu hjem og se sin søn for første gang. Sønnen blev født for tre måneder siden, siger skibsinspektør hos Det Internationale Transportarbejderforbund til Fagbladet 3F.

Opsummering:
De 19 udenlandske sømænd, der har været strandet på et tankskib ved Skagen i månedsvis, kan begynde deres hjemrejse torsdag.